หลักฐานในแอลจีเรียชี้ให้ทบทวนวิวัฒนาการมนุษย์ (คลิป)
ภาพ Credit : Mathieu Duval, Author provided,จากการค้นพบทางโบราณคดีที่ผ่านๆมาทำให้ทวีปแอฟริกาฝั่งตะวันออกได้รับการยกย่องอย่างกว้างขวางว่าเป็นแหล่งกำเนิดของการใช้เครื่องมือหินที่สร้างโดยโฮมินิดส์ (hominids) หรือบรรพบุรุษของมนุษย์รุ่นแรกๆ ซึ่งย้อนกลับไปเมื่อราวๆ 2,600,000 ปีก่อน และมีสมมติฐานหนึ่งก็คือต้นบรรพบุรุษมนุษย์รุ่นแรก ได้นำสิ่งประดิษฐ์เครื่องมือหินเหล่านี้ออกมาพร้อมกับพวกตน เมื่อเดินทางออกจากแอฟริกาตะวันออกไปยังภูมิภาคอื่นๆ,แต่เมื่อเร็วๆนี้นักวิทยาศาสตร์จากศูนย์วิจัยแห่งชาติด้านวิวัฒนาการมนุษย์ในประเทศสเปนเผยว่า มีการค้นพบแหล่งกำเนิดของเครื่องมือหินที่แสดงให้เห็นว่าต้นบรรพบุรุษของมนุษย์รุ่นแรก มีการประดิษฐ์และใช้เครื่องมือเหล่านี้ในแอฟริกาตะวัน ออกและแอฟริกาเหนือ นั่นคือการค้นพบหลักฐานการใช้ชีวิตของมนุษย์ในประเทศแอลจีเรียทางแอฟริกาเหนือ เมื่อ 2,400,000 ปีที่ผ่านมา ซึ่งหักล้างข้อมูลในปัจจุบันที่บันทึกว่าเครื่องมือเก่าแก่ที่สุดของภูมิภาคนี้มีอายุ 1,800,000 ปี เครื่องมือหินดังกล่าวเป็นที่รู้จักกันในชื่อโอลโดวาน (Oldo wan) คือหินกะเทาะอย่างหยาบๆ ใช้สำหรับสับตัดชิ้นเนื้อและกระดูกสัตว์,การค้นพบใหม่นี้ทำให้นักวิทยาศาสตร์เชื่อว่าอาจต้องเขียนส่วนหนึ่งของประวัติศาสตร์วิวัฒนาการของมนุษย์ใหม่ หลังจากที่มีหลักฐานทางโบราณคดีใหม่ๆ บ่งชี้ว่าต้นบรรพบุรุษของมนุษย์รุ่นแรกเดินทางมาถึงแอฟริกาเหนือเร็วก่อนหน้ากว่าที่เคยคิดไว้ถึง 600,000 ปี และยังเป็นการปรับเปลี่ยนความเข้าใจเกี่ยวกับการกำหนดเวลาและการแพร่กระจายของการประดิษฐ์เครื่องมือหินโอลโดวานไปทั่วแอฟริกาและนอกทวีป.
จากการค้นพบทางโบราณคดีที่ผ่านๆมาทำให้ทวีปแอฟริกาฝั่งตะวันออกได้รับการยกย่องอย่างกว้างขวางว่าเป็นแหล่งกำเนิดของการใช้เครื่องมือหิน 
เครื่องมือหินโบราณ,แอลจีเรีย,แอฟริกาเหนือ,วิวัฒนาการมนุษย์,ทันโลก,การศึกษา